Diari Oficial de la Generalitat Valenciana


Sumari del DOGV 4257, del 27-05-2002 (2002/5484)

ORDE conjunta de 17 de maig de 2002, de les conselleries de Cultura i Educació, i d'Economia, Hisenda i Ocupació per la qual es convoquen les subvencions per al desenrotllament de programes de garantia social per al curs 2002-2003.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4257

Data del DOGV
:   27-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/5484


Data del document
:   17-05-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * inserció professional
    * aprenentatge professional
    * reinserció escolar
    * ajuda pública
    * educació especial
    * ensenyament professional

ORDE conjunta de 17 de maig de 2002, de les conselleries de Cultura i Educació, i d'Economia, Hisenda i Ocupació per la qual es convoquen les subvencions per al desenrotllament de programes de garantia social per al curs 2002-2003. [2002/M5484]
  
Publicada l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4.251 de 17.05.2002) per la qual s'aproven les bases reguladores i el procediment general per a la concessió de subvencions per als programes de garantia social, promoguts a l'empara de l'Orde de 24 de febrer de 2000 (DOGV 3.708 de 14.03.2000), modificada per Orde de data 16 de març de 2001 (DOGV 3.971 de 2.04.2001).
  
Considerant el que disposen l'article 47.11. del Text Refós de la Llei d'Hisenda Pública de la Generalitat Valenciana, així com la Llei 10/2001 de Pressuposts de la Generalitat Valenciana per a l'exercici 2002, i en virtut de les facultats atribuïdes per la Llei 5/1983, de 30 de desembre, de Govern Valencià.
  
DISPOSEM
  
Primer
  
Convocar les subvencions per al desenrotllament de programes de garantia social en el curs 2002-2003, que s'ajusten a les modalitats i condicions contemplades en l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002, per la qual s'aproven les bases reguladores i el procediment general per a la concessió de subvencions per als programes de garantia social (DOGV 4.251 de 17.05.2002).
  
De conformitat amb el que disposa l'apartat sext. 2. de la mencionada orde, el termini per a presentar les sol·licituds de subvenció és d'un mes a comptar des del sendemà de la publicació d'esta convocatòria en el Diari Oficial de la Generalitat Valenciana.
  
Segon
  
1. Modalitat de Formació - Ocupació.
  
A fi d'atendre el finançament de la primera fase dels programes de garantia social en esta modalitat, la Conselleria d'Economia, Hisenda i Ocupació destinarà un import màxim de 760.000 euros (set-cents seixanta mil euros), a càrrec de la línia T1602000, cofinançada pel Fons Social Europeu, del capítol IV del programa pressupostari 322.20, del pressupost de la Generalitat Valenciana per a l'exercici de 2002; i un import màxim de 450.760 euros (quatre-cents cinquanta mil set-cents seixanta euros), que serà finançat a càrrec de la línia T5263000 del capítol VII del programa pressupostari 322.20, del citat pressupost.
  
2. Modalitats d'Iniciació Professional i per a Alumnat amb Necessitats Educatives Especials.
  
A fi d'atendre el finançament de la primera fase dels programes de garantia social d'estes modalitats, la Conselleria de Cultura i Educació destinarà un import màxim d'1.280.594 euros (un milió dos-cents huitanta mil cinc-cents noranta-quatre euros), a càrrec de la línia T1310000, cofinançada pel Fons Social Europeu, del capítol IV del programa pressupostari 421.30, del pressupost de la Generalitat Valenciana per a l'exercici 2002; i un import màxim de 757.280 euros (set-cents cinquanta-set mil dos-cents huitanta euros), que serà finançat a càrrec de la línia T2250000, del capítol VII del programa pressupostari 421.30, del pressupost citat.
  
3. La segona fase dels programes de garantia social, serà finançada per les conselleries de Cultura i Educació, i d'Economia, Hisenda i Ocupació, en les seues modalitats respectives.
  
Per órdens de les conselleries de Cultura i Educació, i d'Economia, Hisenda i Ocupació es donarà publicitat de les línies de subvenció i dels imports globals màxims destinats a la concessió de les ajudes corresponents a l'any 2003.
  
L'específica consignació pressupostària destinada a la dita fase, el seu efectiu atorgament, el mode en què es produïsquen els lliuraments i la seua justificació, quedaran condicionats, en tot cas, a la normativa pressupostària vigent per a l'exercici 2003 i, si és procedent, a les instruccions que dicten les conselleries de Cultura i Educació, i d'Economia, Hisenda i Ocupació.
  
Tercer
  
La present orde entrarà en vigor al sendemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició, excepte en el cas d'Administracions Públiques interessades segons l'article 44.1 de la Llei 29/1998 citada, o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant dels consellers de Cultura i Educació, i d'Economia, Hisenda i Ocupació, en el termini d'un mes a comptar des del sendemà de la seua publicació.
  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des del sendemà de la seua publicació.
  
València, 17 de maig de 2002
  
El conseller de Cultura i Educació,
  
 p. s. r. (art. 4.1 Decret 111/2000,
  
DOGV 3.798, de 21 juliol),
  
 la subsecretària,
  
CARMEN NÁCHER PÉREZ
  
El conseller d'Economia, Hisenda i Ocupació,